2016R0759 — ET — 14.10.2016 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSMÄÄRUS (EL) 2016/759, 28. aprill 2016, millega koostatakse loetelud kolmandatest riikidest, kolmandate riikide osadest ja territooriumidest, millest liikmesriigid peavad lubama liitu tuua teatavaid inimtoiduks ettenähtud loomseid saadusi, kehtestatakse sertifikaatide nõuded, muudetakse määrust (EÜ) nr 2074/2005 ja tunnistatakse kehtetuks otsus 2003/812/EÜ (EMPs kohaldatav tekst) (ELT L 126 14.5.2016, lk 13)

Muudetud:









▼B

KOMISJONI RAKENDUSMÄÄRUS (EL) 2016/759,

28. aprill 2016,

millega koostatakse loetelud kolmandatest riikidest, kolmandate riikide osadest ja territooriumidest, millest liikmesriigid peavad lubama liitu tuua teatavaid inimtoiduks ettenähtud loomseid saadusi, kehtestatakse sertifikaatide nõuded, muudetakse määrust (EÜ) nr 2074/2005 ja tunnistatakse kehtetuks otsus 2003/812/EÜ

(EMPs kohaldatav tekst)







1. PEATÜKK

TEATAVATE LOOMSETE SAADUSTE IMPORT

Artikkel 1

Kolmandate riikide, kolmandate riikide osade ja territooriumide loetelud

Kolmandad riigid, kolmandate riikide osad ja territooriumid, millest liikmesriigid peavad lubama importida järgmisi inimtoiduks ettenähtud loomseid saadusi, on sätestatud I lisa asjaomastes osades:

a) konnakoivad, I osa;

b) teod, II osa;

c) želatiin ja kollageen, III osa;

d) želatiini ja kollageeni tootmise toorained, IV osa;

e) töödeldud toorained želatiini ja kollageeni tootmiseks, V osa;

f) mesi, mesilaspiim ja muud mesindustooted, VI osa;

g) järgmised eritöötlusega saadud ülipuhtad tooted, VII osa: i) kondroitiinsulfaat, ii) hüaluroonhape, iii) muud hüdrolüüsitud kõhre saadused, iv) kitosaan, v) glükoosamiin, vi) laap, vii) kalaliim, viii) aminohapped, mida on Euroopa Parlamendi ja nõukogu määruse (EÜ) nr 1333/2008 ( 1 ) kohaselt lubatud kasutada toidu lisaainena.

Artikkel 2

Sertifikaatide näidised

1. Artiklis 1 osutatud toodete liitu importimisel kasutatavate sertifikaatide näidised on esitatud II lisas järgmiselt:

a) konnakoivad, I osa;

b) teod, II osa;

c) želatiin, III osa;

d) kollageen, IV osa;

e) želatiini ja kollageeni tootmise toorained, V osa;

f) töödeldud toorained želatiini ja kollageeni tootmiseks, VI osa;

g) mesi, mesilaspiim ja muud mesindustooted, VII osa;

h) järgmised eritöötlusega saadud ülipuhtad tooted, VIII osa: i) kondroitiinsulfaat, ii) hüaluroonhape, iii) muud hüdrolüüsitud kõhre saadused, iv) kitosaan, v) glükoosamiin, vi) laap, vii) kalaliim, viii) aminohapped, mida määruse (EÜ) nr 1333/2008 kohaselt on lubatud kasutada toidu lisaainena.

Kõnealused sertifikaadid peavad olema täidetud vastavalt IV lisas esitatud selgitavatele märkustele ja asjaomase sertifikaadi märkustele.

2. Kasutada võib elektroonilisi sertifikaate ja muid süsteeme, mille suhtes liit ja asjaomane kolmas riik on kokku leppinud.







2. PEATÜKK

TEATAVATE LOOMSETE SAADUSTE TRANSIIT

Artikkel 3

Kolmandate riikide, kolmandate riikide osade ja territooriumide loetelud

Kolmandad riigid, kolmandate riikide osad ja territooriumid, millest liikmesriigid peavad lubama inimtoiduks ettenähtud želatiini ja kollageeni tootmise töötlemata ja töödeldud toorainete transiiti liidu kaudu kolmandasse riiki kas kohe või pärast ladustamist liidus vastavalt nõukogu direktiivi 97/78/EÜ ( 2 ) artikli 12 lõikele 4 ja artiklile 13, on sätestatud vastavalt käesoleva määruse I lisa IV ja V osas.

Artikkel 4

Sertifikaadi näidis

1. Artiklis 3 osutatud toorainete ja töödeldud toorainete transiidi jaoks läbi liidu kasutatava sertifikaadi näidis on sätestatud III lisas.

Kõnealune sertifikaat peab olema täidetud vastavalt IV lisas esitatud märkustele ja asjaomase sertifikaadi märkustele.

2. Kasutada võib elektroonilisi sertifikaate ning muid liidu tasandil ühtlustatud süsteeme.

Artikkel 5

Läti, Leedu ja Poola kaudu toimuva transiidi suhtes kohaldatav erand

1. Erandina artiklist 3 on Venemaalt või Venemaale, otse või muu kolmanda riigi kaudu suunatud käesoleva määruse artiklis 3 osutatud töötlemata või töödeldud tooraine saadetiste maantee- või raudteetransiit lubatud komisjoni otsuse 2009/821/EÜ ( 3 ) I lisa erimärkega 13 tähistatud Läti, Leedu ja Poola kindlaksmääratud piirikontrollipunktide vahel järgmistel tingimustel:

a) liitu sisenemise piirikontrollipunktis on veterinaarjärelevalve ametnik pannud saadetisele seerianumbriga plommi;

b) saadetisega kaasas olevate ja direktiivi 97/78/EÜ artiklis 7 osutatud dokumentide iga lehe on veterinaarjärelevalve ametnik tembeldanud liitu sisenemise piirikontrollipunktis templiga „Only for transit to Russia via the EU“ (ainult transiidiks ELi kaudu Venemaale);

c) järgitud on direktiivi 97/78/EÜ artiklis 11 sätestatud menetlusnõudeid;

d) liitu sisenemise piirikontrollipunktis on veterinaarjärelevalve ametnik ühises veterinaariaalases sisenemisdokumendis tõendanud, et saadetis on transiidiks vastuvõetav.

2. Lõikes 1 osutatud saadetisi ei tohi liidu territooriumil maha laadida ega ladustada, nagu on osutatud direktiivi 97/78/EÜ artikli 12 lõikes 4 ja artiklis 13.

3. Pädev asutus peab regulaarselt kontrollima liidu territooriumilt väljaviidavate ja lõikes 1 osutatud saadetiste arvu ja toodete koguste vastavust liitu sisenevate saadetiste arvule ja toodete kogustele.







3. PEATÜKK

LÕPPSÄTTED

Artikkel 6

Muudatus

Määruse (EÜ) nr 2074/2005 VI lisa muudetakse järgmiselt.

1) I jao I, II, III ja VI peatükk jäetakse välja;

2) I, II, III ja VI liide jäetakse välja.

Artikkel 7

Kehtetuks tunnistamine

Otsus 2003/812/EÜ tunnistatakse kehtetuks.

Artikkel 8

Üleminekusätted

Loomsete saaduste saadetisi, mille kohta on väljastatud sertifikaadid kooskõlas määrusega (EÜ) nr 2074/2005, võib jätkuvalt liitu tuua, tingimusel et sertifikaat on allkirjastatud enne 3. detsembrit 2016.

Artikkel 9

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Artiklis 1 osutatud kolmandate riikide, kolmandate riikide osade ja territooriumide loetelud

I OSA

KONNAKOIVAD

Kolmandad riigid ja territooriumid, mis otsuse 2006/766/EÜ II lisas on loetletud veerus „riigid“, välja arvatud need, mille kohta on kõnealuse lisa veerus „piirangud“ märgitud piirang, ning järgmised riigid või territooriumid:







RIIGI ISO KOOD RIIK/TERRITOORIUM MK (1) Endine Jugoslaavia Makedoonia vabariik (1) Endine Jugoslaavia Makedoonia vabariik; ajutine kood, mis ei piira mingil määral kõnealuse riigi lõplikku nimetamist, milles lepitakse kokku pärast seda, kui ÜROs sel teemal peetavad läbirääkimised on lõppenud.

II OSA

TEOD

Kolmandad riigid ja territooriumid, mis otsuse 2006/766/EÜ II lisas on loetletud veerus „riigid“, välja arvatud need, mille kohta kõnealuse lisa veerus „piirangud“ on märgitud piirang, ning järgmised riigid/territooriumid:







RIIGI ISO KOOD RIIK/TERRITOORIUM MD Moldaavia MK (1) Endine Jugoslaavia Makedoonia vabariik SY Süüria (1) Endine Jugoslaavia Makedoonia vabariik; ajutine kood, mis ei piira mingil määral kõnealuse riigi lõplikku nimetamist, milles lepitakse kokku pärast seda, kui ÜROs sel teemal peetavad läbirääkimised on lõppenud.

III OSA

INIMTOIDUKS ETTENÄHTUD ŽELATIIN JA KOLLAGEEN

A JAGU

Veistest, lammastest, kitsedest, sigadest või hobuslastest (põllumajandus- või metsloomad) saadud želatiin ja kollageen

Määruse (EL) nr 206/2010 II lisa 1. osa veerus 1 loetletud kolmandad riigid ja territooriumid ning järgmised riigid ja territooriumid:







RIIGI ISO KOOD RIIK/TERRITOORIUM KR Korea Vabariik MY Malaisia PK Pakistan TW Taiwan

▼M1

B JAGU

Kodulindudest (sh silerinnalised linnud ja uluklinnud) saadud želatiin ja kollageen

Määruse (EÜ) nr 798/2008 I lisa 1. osa veerus 1 loetletud kolmandad riigid ja territooriumid ning järgmised riigid ja territooriumid:







RIIGI ISO KOOD RIIK/TERRITOORIUM TW Taiwan

▼B

C JAGU

Kalandustoodetest saadud želatiin ja kollageen

Kõik kolmandad riigid ja territooriumid, mis otsuse 2006/766/EÜ II lisas on loetletud veerus „riigid“, olenemata sellest, kas kõnealuse lisa veerus „piirangud“ on märgitud piirang.

D JAGU

Muudest kui A jaos osutatud jäneslastest ja looduses elavatest maismaaimetajatest saadud želatiin ja kollageen

Määruse (EÜ) nr 119/2009 I lisa 1. osa veerus 1 loetletud kolmandad riigid.

IV OSA

INIMTOIDUKS ETTENÄHTUD ŽELATIINI JA KOLLAGEENI TOOTMISE TOORAINED

A JAGU

Veistest, lammastest, kitsedest, sigadest või hobuslastest (põllumajandus- või metsloomad) saadud toorained

Määruse (EL) nr 206/2010 II lisa 1. osas loetletud kolmandad riigid, territooriumid ja nende osad, millest on lubatud liitu tuua vastavate liikide kõnealuse kategooria värsket liha kõnealuse lisa nimetatud osas esitatud tingimustel, välja arvatud juhul, kui selline toomine on piiratud veerus 5 esitatud lisatagatisega A või F.

B JAGU

Kodulindudest (sh silerinnalised linnud ja uluklinnud) saadud toorained

Määruse (EÜ) nr 798/2008 I lisa 1. osas loetletud kolmandad riigid, kolmandate riikide osad ja territooriumid, millest on lubatud importida vastavate liikide värsket kodulinnuliha kõnealuses lisas esitatud tingimustel.

C JAGU

Kalandustoodetest saadud toorained

Kolmandad riigid ja territooriumid, mis otsuse 2006/766/EÜ II lisas on loetletud veerus „riigid“, mille kohta kõnealuse lisa veerus „piirangud“ on märgitud piirang.

D JAGU

Muudest kui A jaos osutatud jäneslastest ja looduses elavatest maismaaimetajatest saadud toorained

Määruse (EÜ) nr 119/2009 I lisa 1. osa veerus 1 loetletud kolmandad riigid, millest on lubatud importida vastavate liikide värsket liha kõnealuse lisa eespool nimetatud osas esitatud tingimustel.

V OSA

TÖÖDELDUD TOORAINED INIMTOIDUKS ETTENÄHTUD ŽELATIINI JA KOLLAGEENI TOOTMISEKS

A JAGU

Veistest, lammastest, kitsedest, sigadest või hobuslastest (põllumajandus- või metsloomad) saadud töödeldud toorained

Määruse (EL) nr 206/2010 II lisa 1. osa veerus 1 loetletud kolmandad riigid ja territooriumid ning nende osad, ning järgmised riigid ja territooriumid:







RIIGI ISO KOOD RIIK/TERRITOORIUM KR Korea Vabariik MY Malaisia PK Pakistan TW Taiwan

▼M1

B JAGU

Kodulindudest (sh silerinnalised linnud ja uluklinnud) saadud töödeldud toorained

Määruse (EÜ) nr 798/2008 I lisa 1. osa veerus 1 loetletud kolmandad riigid ja territooriumid ning järgmised riigid ja territooriumid:







RIIGI ISO KOOD RIIK/TERRITOORIUM TW Taiwan

▼B

C JAGU

Kalandustoodetest saadud töödeldud toorained

Kõik kolmandad riigid ja territooriumid, mis otsuse 2006/766/EÜ II lisas on loetletud veerus „riigid“, olenemata sellest, kas kõnealuse lisa veerus „piirangud“ on märgitud piirang.

D JAGU

Muudest kui A jaos osutatud jäneslastest ja looduses elavatest maismaaimetajatest saadud töödeldud toorained

Määruse (EÜ) nr 119/2009 I lisa 1. osa veerus 1 loetletud kolmandad riigid.

E JAGU

Määruse (EÜ) nr 853/2004 III lisa XIV jao I peatüki punkti 4 alapunkti b alapunktis iii ja XV jao I peatüki punkti 4 alapunkti b alapunktis iii osutatud töödeldud toorained

Käesoleva lisa IV osas osutatud kolmandad riigid, kolmandate riikide osad ja territooriumid.

VI OSA

INIMTOIDUKS ETTENÄHTUD MESI, MESILASPIIM JA MUUD MESINDUSTOOTED

Kolmandad riigid ja territooriumid, mis komisjoni otsuse 2011/163/EL ( 4 ) lisas on loetletud veerus „riigid“ ja mille kohta kõnealuse lisa veerus „mesi“ on märgitud „X“.

VII OSA

INIMTOIDUKS ETTENÄHTUD ERITÖÖTLUSEGA SAADUD ÜLIPUHTAD TOOTED: KONDROITIINSULFAAT, HÜALUROONHAPE, MUUD HÜDROLÜÜSITUD KÕHRE SAADUSED, KITOSAAN, GLÜKOOSAMIIN, LAAP, KALALIIM JA AMINOHAPPED

a) Kabiloomadest (sh hobuslastest) saadud toorainete puhul määruse (EL) nr 206/2010 II lisa 1. osa veerus 1 loetletud kolmandad riigid ja territooriumid ning järgmised riigid ja territooriumid:



RIIGI ISO KOOD RIIK/TERRITOORIUM KR Korea Vabariik MY Malaisia PK Pakistan TW Taiwan

b) Kalandustoodetest saadud toorainete puhul kõik kolmandad riigid ja territooriumid, mis otsuse 2006/766/EÜ II lisas on loetletud veerus „riigid“, olenemata sellest, kas kõnealuse lisa veerus „piirangud“ on märgitud piirang.

c) Kodulindudest saadud toorainete puhul määruse (EÜ) nr 798/2008 I lisa 1. osa veerus 1 loetletud kolmandad riigid ja territooriumid.









II LISA

Artiklis 2 osutatud sertifikaatide näidised

I OSA

SERTIFIKAADI NÄIDIS INIMTOIDUKS ETTENÄHTUD JAHUTATUD, KÜLMUTATUD VÕI VALMISTATUD KONNAKOIBADE IMPORDI JAOKS

II OSA

SERTIFIKAADI NÄIDIS INIMTOIDUKS ETTENÄHTUD NING JAHUTATUD, KÜLMUTATUD, KODADEST VABASTATUD, KEEDETUD, VALMISTATUD VÕI KONSERVITUD TIGUDE IMPORDI JAOKS

III OSA

SERTIFIKAADI NÄIDIS INIMTOIDUKS ETTENÄHTUD ŽELATIINI IMPORDI JAOKS

IV OSA

SERTIFIKAADI NÄIDIS INIMTOIDUKS ETTENÄHTUD KOLLAGEENI IMPORDI JAOKS

V OSA

SERTIFIKAADI NÄIDIS INIMTOIDUKS ETTENÄHTUD ŽELATIINI/KOLLAGEENI TOOTMISE TOORAINETE IMPORDI JAOKS ( 5 )

VI OSA

SERTIFIKAADI NÄIDIS INIMTOIDUKS ETTENÄHTUD ŽELATIINI/KOLLAGEENI TOOTMISEKS TÖÖDELDUD TOORAINETE IMPORDI JAOKS

VII OSA

SERTIFIKAADI NÄIDIS INIMTOIDUKS ETTENÄHTUD MEE, MESILASPIIMA JA MUUDE MESINDUSTOODETE IMPORDI JAOKS

VIII OSA

SERTIFIKAADI NÄIDIS INIMTOIDUKS ETTENÄHTUD ERITÖÖTLUSEGA SAADUD ÜLIPUHASTE TOODETE KONDROITIINSULFAADI, HÜALUROONHAPPE, MUUDE HÜDROLÜÜSITUD KÕHRE SAADUSTE, KITOSAANI, GLÜKOOSAMIINI, LAABI, KALALIIMI JA AMINOHAPETE IMPORDI JAOKS









III LISA

SERTIFIKAADI NÄIDIS INIMTOIDUKS ETTENÄHTUD ŽELATIINI/KOLLAGEENI TOOTMISE TÖÖTLEMATA VÕI TÖÖDELDUD TOORAINETE TRANSIIDIKS LÄBI LIIDU KAS KOHE VÕI PÄRAST LADUSTAMIST LIIDUS









IV LISA

SELGITAVAD MÄRKUSED SERTIFIKAATIDE TÄITMISEKS

(osutatud artikli 2 lõikes 1 ja artikli 4 lõikes 1)

a) Sertifikaadid väljastab eksportiv kolmas riik II ja III lisas kehtestatud näidiste alusel kooskõlas asjaomastele loomsetele saadustele vastava näidise ülesehitusega. Veterinaarsertifikaadid sisaldavad näidisel olevas numbrilises järjekorras kinnitusi, mida nõutakse kõikide kolmandate riikide puhul, ja vajaduse korral lisatagatisi, mida nõutakse eksportiva kolmanda riigi või selle osa puhul. Kui sihtliikmesriik kehtestab asjaomaste loomsete saaduste suhtes lisasertifitseerimisnõuded, siis lisatakse sertifikaadi originaalvormile ka kõnealuste lisasertifitseerimisnõuete täitmise kinnitused.

b) Kui sertifikaadi näidises on nõutud, et teatavad väited tuleb mittevajalikena maha tõmmata, võib asjakohatud väited läbi kriipsutada ja sertifikaati väljastav ametnik peab neile lisama oma initsiaalid ja templi, või tuleb need sertifikaadilt täielikult välja jätta.

c) Eraldi ja kordumatu sertifikaat tuleb anda I lisas loetletud või osutatud sama ekspordiriigi territooriumi(de)lt või tsooni(de)st eksporditavate loomsete saaduste kohta, mis saadetakse samasse sihtkohta ja mida transporditakse samas raudteevagunis, veokis, õhusõidukis või laevas.

d) Sertifikaadi originaaleksemplar koosneb ühest paberilehest või kui on vaja rohkem tekstiruumi, siis peab sertifikaat olema sellisel kujul, et kõik vajalikud paberilehed moodustavad osa ühtsest tervikust ja on jagamatud.

e) Sertifikaat koostatakse vähemalt ühes selle liikmesriigi ametlikus keeles, mille piirikontrollipunkti kaudu saadetis ELi siseneb, ning vähemalt ühes sihtliikmesriigi ametlikus keeles. Nimetatud liikmesriigid võivad lubada sertifikaadi koostada mõne muu liikmesriigi ametlikus keeles, millele vajaduse korral lisatakse ametlik tõlge.

f) Kui saadetise osade identifitseerimiseks (loend sertifikaadi näidises punktis I.28) lisatakse sertifikaadile paberist lisalehti, käsitatakse neid paberilehti samuti sertifikaadi originaali osadena ja igale leheküljele paneb sertifikaati väljastav ametnik oma allkirja ja templi.

g) Kui sertifikaat, sealhulgas punktis f osutatud paberist lisalehti sisaldav sertifikaat, koosneb enam kui ühest leheküljest, on iga lehekülg selle alumisel serval nummerdatud (leheküljenumber / lehekülgede koguarv) ning selle ülemisel serval on pädeva asutuse määratud sertifikaadi viitenumber.

h) Originaalsertifikaadi peab täitma ja sellele peab alla kirjutama veterinaarjärelevalve ametnik või kui sertifikaadi näidises on nii ette nähtud, siis mõni teine määratud ametlik inspektor. Eksportiva kolmanda riigi pädevad asutused tagavad, et järgitakse sertifitseerimiseeskirju, mis on võrdväärsed nõukogu direktiivis 96/93/EÜ ( 6 ) sätestatud eeskirjadega. Allkirja värv peab erinema teksti värvist. Sama reeglit kohaldatakse ka templite suhtes, v.a reljeefpitserid ja vesimärgid.

i) Sertifikaadi viitenumbri lahtritesse I.2 ja II.a märkimiseks väljastab pädev asutus.